**ZMLUVA O DOBROVOĽNÍCKEJ ČINNOSTI**

uzatvorená podľa § 6 zákona č. 406/2011 Z.z. o dobrovoľníctve a o zmene a doplnení niektorých zákonov v znení neskorších predpisov (ďalej len „**zmluva**“)

medzi zmluvnými stranami:

**Meno a priezvisko: \_\_\_\_\_\_\_\_\_\_\_\_\_\_\_\_\_\_\_\_\_\_\_**

dátum nar.: **\_\_\_\_\_\_\_\_\_\_\_\_\_\_\_\_\_\_\_\_\_\_\_**

trvalý pobyt: **\_\_\_\_\_\_\_\_\_\_\_\_\_\_\_\_\_\_\_\_\_\_\_**

tel./mobil: **\_\_\_\_\_\_\_\_\_\_\_\_\_\_\_\_\_\_\_\_\_\_\_**

e-mail: **\_\_\_\_\_\_\_\_\_\_\_\_\_\_\_\_\_\_\_\_\_\_\_**

číslo účtu IBAN: **\_\_\_\_\_\_\_\_\_\_\_\_\_\_\_\_\_\_\_\_\_\_\_**

(ďalej len „**dobrovoľník**“)

a

**Názov organizácie: Slovenský futbalový zväz**

so sídlom: Tomášikova 30 C, 821 01 Bratislava

IČO: 00687308

DIČ: 2020898913

IČ DPH: SK 2020898913

Zastúpený: Ján Kováčik, prezident Slovenského futbalového zväzu

(ďalej len „**prijímateľ dobrovoľníckej činnosti**“)

(ďalej spolu len ako „**zmluvné strany**“)

za nasledovných podmienok:

**Článok I**

**Úvodné ustanovenia**

1. Dobrovoľník je športový odborník zapísaný  do registra fyzických osôb v športe, ktorý pôsobí ako *[doplniť pozíciu: lekár, tréner, asistent trénera, vedúci mužstva]*.
2. Prijímateľ dobrovoľníckej činnosti vykonáva výlučnú pôsobnosť pre organizovaný futbal na území Slovenskej republiky a reprezentuje záujmy futbalového hnutia v spoločnosti.

**Článok II**

**Predmet** **zmluvy**

1. Predmetom zmluvy je úprava vzájomných práv a povinností zmluvných strán, ktorých podstatou je záväzok dobrovoľníka vykonávať v čase uvedenom v článku IV ods. 2 tejto zmluvy v prospech prijímateľa dobrovoľníckej činnosti bezodplatne dobrovoľnícku činnosť špecifikovanú v článku III tejto zmluvy a záväzok prijímateľa dobrovoľníckej činnosti vytvoriť dobrovoľníkovi vhodné podmienky k činnosti dobrovoľníka.

**Článok III**

**Dobrovoľnícka činnosť**

1. Na základe tejto zmluvy sa dobrovoľník zaväzuje pre prijímateľa dobrovoľníckej činnosti vykonávať bez nároku na odmenu dobrovoľnícku činnosť pri organizovaní športových podujatí organizovaných alebo spoluorganizovaných prijímateľom dobrovoľníckej činnosti podľa jeho pokynov v „[doplniť označenie podujatia/akcie]“.
2. Dobrovoľník vykonáva dobrovoľnícku činnosť na podujatiach uvedených v bode 1 v pozícii *[doplniť pozíciu: lekár, tréner, asistent trénera, vedúci mužstva]* na úrovni „[doplniť označenie podujatia/akcie *alebo úrovne*], v rámci ktorej je poverený:
3. *[doplniť]*

**Článok IV**

**Miesto a trvanie dobrovoľníckej činnosti**

1. Miestom výkonu dobrovoľníckej činnosti je miesto určené prijímateľom dobrovoľníckej činnosti.
2. Zmluvné strany sa dohodli na dobe vykonávania dobrovoľníckej činnosti od [doplniť dátum] do [doplniť dátum].
3. Dobrovoľník sa zaväzuje vykonávať dobrovoľnícku činnosť v rozsahu [doplniť] hodín denne na každej akcii v „[doplniť označenie podujatia/akcie *a úrovne*].

**Článok V**

**Poskytovanie náhrad**

1. Prijímateľ dobrovoľníckej činnosti sa zaväzuje poskytnúť dobrovoľníkovi náhradu za stratu času vo výške [doplniť] EUR za každú hodinu vykonávania dobrovoľníckej činnosti v športe.
2. Prijímateľ dobrovoľníckej činnosti je nad rámec náhrady za stratu času oprávnený nahradiť dobrovoľníkovi aj preukázateľne nevyhnutne vynaložené výdavky dobrovoľníka na výkon dobrovoľníckej činnosti.
3. Prijímateľ dobrovoľníckej činnosti môže poskytnúť dobrovoľníkovi na výkon dobrovoľníckej činnosti jednotné oblečenie a prípadne aj iné pracovné prostriedky alebo pomôcky.
4. Pokiaľ to charakter pomôcok a predmetov poskytnutých podľa bodu 3 umožňuje, je dobrovoľník povinný vrátiť poskytnuté pomôcky a predmety v deň skončenia výkonu dobrovoľníckej činnosti v stave zodpovedajúcom bežnému opotrebeniu, ak nebude vykonávať dobrovoľnícku činnosť pre prijímateľa dobrovoľníckej činnosti opakovane.

**Článok VI**

**Práva a povinnosti zmluvných strán**

1. Počas dobrovoľníckej činnosti je dobrovoľník povinný:
   1. vykonávať dobrovoľnícku činnosť osobne, podľa svojich schopností, zručností a vedomostí, bez nároku na odmenu,
   2. zúčastniť sa na prípadnom zaškolení pred športovým podujatím, ktoré zabezpečí prijímateľ dobrovoľníckej činnosti,
   3. aktívne vykonávať úlohy v rámci dohodnutej dobrovoľníckej činnosti, podľa pokynov prijímateľa dobrovoľníckej činnosti alebo ním určenej osoby, prípadné vlastné aktivity a činnosti pred ich realizáciou odsúhlasiť s prijímateľom dobrovoľníckej činnosti,
   4. rešpektovať všetky usmernenia zo strany prijímateľa dobrovoľníckej činnosti týkajúce sa náplne a spôsobu vykonávania dobrovoľníckej činnosti,
   5. nezverejňovať finančné náležitosti týkajúce sa náhrad za výkon dobrovoľníckej činnosti a ani iné ekonomické údaje a vzťahy, o ktorých sa dobrovoľník dozvedel pri výkone dobrovoľníckej činnosti,
   6. zachovávať mlčanlivosť o údajoch tretích osôb – právnické osoby a fyzické osoby, ktoré majú zostať utajené, a o ktorých sa v súvislosti s výkonom dobrovoľníckej činnosti dozvie, a dbať o to, aby takéto údaje neboli sprístupnené nepovolaným osobám,
   7. zachovávať mlčanlivosť o skutočnostiach súvisiacich s výkonom dobrovoľníckej činnosti a o skutočnostiach, o ktorých sa dozvedel pri výkone dobrovoľníckej činnosti.
2. Prijímateľ dobrovoľníckej činnosti je povinný určiť fyzickú osobu, ktorá zodpovedá za koordináciu dobrovoľníkov na podujatiach špecifikovaných v článku III tejto zmluvy.
3. Prijímateľ dobrovoľníckej činnosti je povinný vytvoriť dobrovoľníkovi podmienky na riadny výkon dobrovoľníckej činnosti.
4. Ak o to dobrovoľník písomne požiada, prijímateľ dobrovoľníckej činnosti je povinný vydať dobrovoľníkovi:
5. písomné potvrdenie o trvaní, rozsahu a obsahu dobrovoľníckej činnosti dobrovoľníka,
6. písomné hodnotenie dobrovoľníckej činnosti,
7. písomné potvrdenie o zručnostiach, schopnostiach a skúsenostiach, ktoré nadobudol počas vykonávania dobrovoľníckej činnosti.

Podkladom pre vydanie potvrdenia podľa tohto bodu je výkaz o dobrovoľníckej činnosti vedený podľa bodu 5.

1. Zmluvné strany sa dohodli, že prijímateľ dobrovoľníckej činnosti bude viesť v elektronickej forme a písomnej forme výkaz dobrovoľníckej činnosti dobrovoľníka, v ktorom bude uvedený dátum, časový rozsah a obsah vykonávanej dobrovoľníckej činnosti. Správnosť údajov uvedených vo výkaze potvrdí po každom výkone dobrovoľníckej činnosti svojim podpisom dobrovoľník a oprávnený zástupca prijímateľa dobrovoľníckej činnosti.
2. Prijímateľ dobrovoľníckej činnosti je oprávnený na účely zabezpečenia vykonávania dobrovoľníckej činnosti spracúvať osobné údaje dobrovoľníka, ako aj údaje týkajúce sa vykonávania dobrovoľníckej činnosti v súlade s čl. 6 ods. 1 písm. b) Nariadenia Európskeho parlamentu a Rady (EÚ) 2016/679 z 27. mája 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „Nariadenie“).

**Článok VII**

**Záverečné ustanovenia**

1. Zmluva nadobúda platnosť a účinnosť dňom podpísania oboma zmluvnými stranami.
2. Túto zmluvu je možné predčasne ukončiť bez udania dôvodu oznámením ukončenia dobrovoľníckej činnosti druhej zmluvnej strane, a to buď elektronickou alebo písomnou formou. Pri ukončení dobrovoľníckej činnosti zmluvné strany dodržia princípy primeranosti a slušnosti.
3. Práva a povinnosti touto zmluvou neupravené sa riadia príslušnými ustanoveniami zákona č. 406/2011 Z. z. o dobrovoľníctve a o zmene a doplnení niektorých zákonov v znení neskorších predpisov a ostatných všeobecne záväzných právnych predpisov.
4. Doplnenia, dodatky a spresnenia tejto zmluvy môžu byť dojednané výlučne formou písomných a očíslovaných dodatkov na základe dohody zmluvných strán.
5. Táto zmluva je vyhotovená vo dvoch rovnopisoch. Obe zmluvné strany dostanú jeden rovnopis zmluvy.
6. Dobrovoľník podpisom zmluvy zároveň prehlasuje, že bol včas a riadne informovaný o spracúvaní a získavaní jeho osobných údajov, že svoje osobné údaje poskytol slobodne a vážne, že ho prijímateľ dobrovoľníckej činnosti informoval o jeho právach, ktoré stanovuje Nariadenie a zákon č. 18/2018 Z. z. o ochrane osobných údajov a o zmene a doplnení niektorých zákonov a že všetky ním poskytnuté osobné údaje sú pravdivé a úplné.
7. Zmluvné strany prehlasujú, že si zmluvu prečítali, jej obsahu porozumeli, že zodpovedá ich skutočnej, slobodnej a vážnej vôli a na dôkaz toho ju podpisujú.

V [•], dňa [•] V [•], dňa [•]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ján Kováčik dobrovoľník**

prezident

**Slovenský futbalový zväz**